Քահանայապետը ակնարկեց ապա գաղթականութեան երեւոյթի մասին ուղղուած հարցումի մը որմէ մեկնելով մատնանշեց առաջին աշխարհամարտի պատմութիւններուն ու այս առումով կարեւոր նկատեց որ երիտասարդները իմանան անցեալ դարու երկու համաշխարհային պատերազմներուն արդիւնքներու մասին ու զանոնք որպէս կեանքի ուսուցում ընդունին, «որովհետեւ այս մէկը գանձ մըն է որ խիղճ կը ստեղծէ» յարեց Ֆրանչիսկոս Պապ ու մատնանշեց ատելութեան հետեւանքներուն, հուսկ նշեց թէ կառավարութիւնները պէտք է ունենան բաց սիրտ մը՝ ընկալելու համար գաղթականները, պատշաճ կառոյցներ ներառումը ապահովեցնելու համար, ապա խոհեմութեան հոգի՝ հասկնալու իրենց կարողութիւնները։ «Ասոր համար հարկաւոր է որ համայն Եւրոպան համաձայն գտնուի այս հարցին շուրջ» ըսաւ Սրբազան Պապը, նշելով թէ հակառակ պարագային այդ հարցին բեռը պիտի մնայ միայն Իտալիայի, Յունաստանի, Սպանիայի եւ Կիպրոսի վրայ։